Aalborg Stiftstidende, 1844-07-17
Aalborg, den 17de Juli. J Stændernes 3die Møde, beklagede Gaardmand J. Black sig over, at det 20de Land district ganske kommer til at mangle Deputeret og at det forestaaende nye Valg i det 16de Landdistrict, som er berammet til den 25de ds., først bliver saa sildigt foretaget. Skjøndt det nu vel oplyste sig, at Valgdirecteuren for det 16de Land district Jntet har forsømt til Valgets Foretagelse og der saaledes aldeles Jntet kan bebreides ham, undrer det os, at, uagtet Præsidenten ogsaa udtalte det Ønskelige i, at en almindelig Bestemmelse for hurtigere Foretagelse af Nyvalg maatte blive tagen, Forsamlingen dog i et saa vigtigt Anliggende blev staaende paa Halvveien eller aldeles forlod Materien. Commissarius bemærkede vel, at Cancelliet altid, saasnart det erfarer, at der i et Valgdistrict indtræder definitiv Vacance, strax lader foretage Nyvalg, men dette er ingenlunde tilstrækkeligt, thi vitterligt er det dog, at Cancelliet har ladet flere i lang Tid vacante Suppleantposter blive staaende ledige og derved, saasnart den eller de Deputerede senere ere virkelig døde eller seent fratraadte, har foranlediget Repræsentations-Vacance. Ligesom det saaledes vistnok ialmindelighed burde paaligge Cancelliet at foranstalte enhver Vacance, hvad enten af Deputeret eller Suppleant, strax udfyldt, og Valg directeuren at gjøre bevægende Skridt dertil, saaledes havde der vistnok ogsaa for Stænderforsamlingen, der iaar tildeels afsaadanne Aarsager mangler 5 af sine Medlemmer, været fuld Anledning til at foranledige almindelige Bestemmelser for hurtige Nyvalg foretagne, og navnlig en saadan, at Valgdirecteurerne i de forskjellige Districter maatte, saasnart en Deputeret eller Suppleant døer eller fratræder sin Post, være pligtige til, strax samtidig med Jndberetningen til Cancelliet at foranstalte Nyvalg indledet inden den lange collegiale Sneglevei er udført. Ogsaa var der vist al Anledning til at foranstalte, om endog en supplementarisk Bestemmelse til selve Stænderanordningen dertil udfordredes, at der, selv naar Vacance, baade af Deputeret og Suppleant, om endog kun for den ene Session, indmeldes, foretages Valg for den enkelte Session eller eventuelt for de følgende, da det jo ellers kan staae til en Suppleants Egensindighed eller Ligegyldighed, ved periodisk Frameldelse aldeles at holde Pladsen ubesat, saaledes som iaar er skeet i Aarhuus. Repræsentationen ved Stænderne er i det Hele taget saa mager, at vistnok Alt burde opbydes til ikke at gjøre den endnu magrere. – J de følgende Møder ere tvende kongel. Lovudkast fremlagte, nemlig om Værnepligten, hvortil nedsattes en Committee af Kherre. Lüttichau, Sognefoged Jacobsen, Ritmester Friis, forr. Stiftamtmand Rosenørn og Politiassistent Nielsen, samt Udkastet til den Anordning ang, udstrakt Opkjøb af Landmandens Producter, der, uagtet den allerede eengang er forkastet af den jydske Stænderforsamling, paany forelægges Samme, og som, hvis den nogensinde blev til Lov, vilde berede Kjøbstadhandelen og den reele Handel overhovedet et totalt Fordærv ved Siden af Landprangeriets og Vareforfalskningens tiltagende Flor. Som en af Grundene, hvorfor dette forkastede Lovudkast paany forelægges, anfører Commissarius, at den jydske Forsamling skulde have erkjendt, at den Handelsfrihed, som Udkastet gik ud paa at hjemle (altsaa gjøre lovlig), allerede factisk upaatalt (altsaa dog tvertimod Lovens Bydende) finder Sted i Jylland. Men ligesom det allerede er et ganske besynderligt og aldeles urigtigt Begreb om Handelsfrihed, som Commissarius opstiller, idet Handelsfrihed ikke bestaaer i Frihed for Personer ialmindelighed til at handle, men Frihed for Handelen til at udvikle sig uhindret af ufornuftige Administrationssystemer, navnlig dens Emancipation fra Toldtryk og hæmmende Jndførsels- eller Udførselsforbud, altsaa det Modsatte af almindelig Handelspærring, – saaledes er det ogsaa en ganske besynderlig Ting, at ville gjøre en Handel lovlig, fordi der ei fra Øvrighedernes Side er blevet virket Tilstrækkeligt til at forhindre dens hidtilværende Ulovlighed og fordi der fra endeel af Landboernes Side, navnlig foranlediget ved Vei- og Communalvæsenets daværende Slethed, der havde vanskeliggjort Confluxen til Kjøbstæderne, er viist en Tilbøielighed til at soutenere saadan Lunkenhed i Lovens Overholdelse, ligesom ogsaa Tilfældet var med den ulovlige Brændeviinsbrænden og Bissekramhandel; thi at den Sidste formenes at skade Toldindtraderne, burde dog vel ikke være Grunden, hvorfor den, til Forskjel fra al anden Kræmmerhandel, saa strængt forfølges, naar man ikke ansaae al ulovlig Landhandel at virke til Demoralisation og Handelsuredelighed overhovedet, der gjerne ere Landprangeriets troe Følgesvende. Ogsaa indeholder dette Lovudkast en ganske forunderlig Bestemmelse, hvorefter Amtmændene skulde have Rettighed til at udstæde udstrakte Handelsbevillinger og efter Omstændighederne fastsætte, hvorvidt Opkjøbet blot maa drives paa Bevillinghaverens Hjem eller ved Omreisen i et bestemt større eller mindre District. Hvorledes nu en Amtmand skal kunne besidde Jndsigt i at bedømme Handelens, Localiteternes og Jndividernes Beskaffenhed for upartisk at kunne uddele saadanne Bevillinger, og hvorledes man i det Hele vil troe, navnlig her i Jylland, hvor en tyndere Befolkning er fordeelt paa større Districter, at kunne controllere Grændserne for Bevillingens Afbenyttelse, er isandhed vanskeligt at forklare. Det Sidste vilde da ikke kunne skee uden at lønne en Hær argusøiede Kræmmervogtere i hele Landet, som endda vilde faae nok at bestille. Udkastet synes os i det Hele at vidne om megen Ukjendtskab til Handelens Beskaffenhed og Provindsernes locale Forhold. Havde vi havt et Handelscollegium og Handelskamre, vilde et saadant Forslag, især i nærværende Form, neppe nogensinde være blevet forelagt. Til Committee valgtes: Apotheker Køster, Kjøbmand Müller, Cancelliraad Jngerslev, Forpagter Bøggild og Baron Rosenkrantz. Til i Forening med sig at administrere det forestaaende Stændervalg her i Byen har Valgdirecteuren udnævnt af Communalbestyrelsens Medlemmer: Raadmand Thorbrogger og Borgerrepræsentanterne Qvist, Møller, Pagh, Smith, og endvidere Hospitalsforstander Ostenfeldt. Da Overkrigscommissair Qvist har Sæde i Stænderforsamlingen og han vel ikke kan antages at ville forlade det Vigtigere for det mindre Vigtige, turde det forekomme besynderligt at see ham udnævnt til en Bestilling, som han er saa godt som udelukket fra at udføre. Men end meer undrer det os, at der til en af Protocolførerne er valgt en Mand af Embedsclassen, som hverken er vælger eller Valg ber og er ganske udenfor den communale Functionskreds i den By, for hvis District Valget foretages. Det er i sig selv ikke af nogen saa overordentlig Vigtighed, hvorledes Valgbestyrelsen sammensættes, skjøndt det vel i enkelte Tilfælde kunde blive det, og vil det da i saadanne Tilfælde netop komme an paa størst mulige Uafhængighed i Stillingen, der altid hos den Valgdirecteuren umiddelbart underordnede Embedsmand, med al Agtelse for hans Personlighed, mindre kunde forudsættes –, men der forekommer os for det communale Element, der er sparsomt nok fremtrædende, altid at ligge noget Tilsidesættende i, at dette ikke benyttes ved saadan Leilighed i den fulde Udstrækning, som Anordningen dog selv anviser. J denne hedder det nemlig, at Valgdirecteuren ved Udnævnelsen af Medlemmer af Valgbestyrelsen og Protocolførere, i Kjøbstæderne især haver at tage Hensyn til de eligerede Borgere. Vi see derfor ingen Grund til at dette Hensyn her, hvor Communalbestyrelsen tæller 19 borgerlige Medlemmer, ikke i fulde Udstrækning er blevet fulgt. Sandsynligviis er det her en ældre Praxis, der er adopteret, idet Hr. Ostenfeldt, der i tidligere Tid har været Fuldmægtig paa Stiftamtscontoiret, ved de foregaaende Valghandlinger her har fungeret deels som Hjælpesecretair hos Valgdirecteuren, deels som beskikket Protocolfører. Dette har imidlertid ogsaa tidligere vakt Anstød og der er neppe heller fremtraadt nogen Anledning til atter denne Gang at give Valgbestyrelsen, der synes os at have fuldkommen Krav paa en aldeles communal Sammensætning, et, om vi saa maae kalde det, bureaukratisk Anhang.